Case ID: 1081289
Sentence 25: İş materiallarında olan “QARABAĞA QAYİDİŞ” İctimai Birliyinin təsis yığıncağının (təsisçilər İddiaçı1, İddiaçı2, İddiaçı4, İddiaçı3, İddiaçı5) xx xxx 2019-cu il tarixli protokolu və qərarından görünür ki, İctimai Birliyin təsis edilməsi, Nizamnaməsinin təsdiq edilməsi, idarəetmə orqanlarının formalaşdırılması, İddiaçı1 İctimai Birliyin sədri seçilməsi və İctimai Birliyin təsis sənədlərinin dövlət qeydiyyatına alınması üçün Azərbaycan Respublikasının Ədliyyə Nazirliyinə təqdim edilməsi qərara alınmışdır.İş materiallarında olan Azərbaycan Respublikası Ədliyyə Nazirliyi Hüquqi Şəxslər və X2 tərəfindən İddiaçı1 ünvanlanmış xx.xx.2019-cu il tarixli 05/3159-13 saylı məktubdan görünür ki, “Qarabağa Qayıdış” ictimai birliyinin dövlət qeydiyyatına alınması ilə bağlı müraciətə baxılmış və bildirilmişdir ki, «Hüquqi şəxslərin dövlət qeydiyyatı və dövlət reyestri haqqında» Azərbaycan Respublikası Qanununun 5.2-ci maddəsinə zidd olaraq qurumun dövlət qeydiyyatına alınması üçün ərizə bütün təsisçilər tərəfindən imzalanmamış və notariat qaydasında təsdiqlənməmişdir.